JohanHeinsen/ENO huggingface dataset:
Odense Adresse-Contoirs Efterretninger, 1848-07-08
Høiesteret har afsagt Dom i Sagen. Handelshuset J. Ploug & Richard (Lehmann ved Rotwitt, imod billetteur Petersen, som Mandatarius for P. Nielsen, J. Nielsens Søn med Flere (Blechingberg, betræffende en af Citanterne i Kjøbmand P. Petersen juniors Fallitbo anmeldt Fordring stor 20,052 Rbd. 4 Mk. 12 s., hvoraf 16,486 Rbd. 12 s. efter anerkjendtKontokourant og 3566 Rbd. 4 Mk. efter Slutsedler, med Renter 6 pCt. pro anno m.v. Ved Landsover samt Hof= og Stadsrettens Dom af 14de December 1846 er den paaankede Decision stadfæstet, dog saaledes at Citanterne af de ommeldte 3566 Rbd. 64 s. tillægges Renter 6 pCt. aarlig fra 12 April 1844, indtil Betaling skeer, og at der for disse Renter bliver at give Udlæg som for Krav efter Haandskrift. - Ved Odense Skifterets Decision af 7 Februar 1846 er Handelshuset J. Ploug a Richard givet Udlæg for 3566 Rbd. 4 Mk. efter de fremlagte Slutsedler af 4de og 9 December 1843 som for Fordringer efter Haandskrift, dog uden Renter, hvorimod der er negtet dem Udlæg efter Kontokouranten af 1 Januar 1844. Dom. Citanterne bør være berettigede til for 20,006 Rbd. 73 s. med Renter 6 pCt. aarlig heraf fra den 12 April 1844, indtil Betaling skeer, at erholde Udlæg i Kjøbmand P. Petersen juniors Fallitbo, som for Fordring efter Haandskrift. Processens Omkostninger for Landsover- samt Hof= og Stadsretten og Høiesteret ophæves. Til Justitskassen betale de Jndstævnte 5 Rbd.
Odense Adresse-Contoirs Efterretninger, 1848-07-08
Den under 3de, udstedte Bekjendtgjørelse, om at de paa Linieskibet Waldemar hensiddende fangne Jnsurgenter kunde gives i Tjeneste paa Landet, bliver, ifølge indtrufne Omstændigheder, herved indtil videre tilbagekaldt. Skulde den igjen vorde gyldig, da vil en
Odense Adresse-Contoirs Efterretninger, 1848-07-08
ny Bekjendtgjørelse udgaae. Kjøbenhavn, i Krigsministeriet, den 7 Juli 1848. Efter befaling. Joh. Harbou.
Odense Adresse-Contoirs Efterretninger, 1848-07-08
Udnævnelser. Hs. Maj. har allern, beskikket de constit. Departementschefer under Justitsministeriet, Cancelliraad Si mony og Auditeur Dahlstrøm, til Departementschefer samt derhos udnævnt dem til virkelige Justitsraader. Endvidere har Hs. Maj. allern. udnævnt Consistorialr., Dr. theol. & philod, A. G. Rudelbach, R. af D., til Sognepræst ved St. Michaeli Kirke i Slagelse samt Annexet Hetninge; Sognepræst for Errindlev og Olstrup Meenigheder i Lollands-Falsters Stift, Consistorialr. C. M. Holst, til Sognepræst for Magleby og Holtug Menigheder i Siellands Stift; ornin. Catechet og første Lærer ved Borgerskolen i Kjøge, C. Nyrov, til Sognepræst for Holms lands Menighed i Ribe Stift, Provst for Hassing og Refs Herreder, Sognepræst for Vestervig og Agger Menigheder i Aalborg Stift, Blichfeldt, til Sognepræst for Veiby og Tibirke Menigheder i Siellands Stift; Cand. theol. L. J. M. Gude til Sognepræst for Hunseler Menighed i Lollands=Falsters Stift, (Besidderen af Grevskabet Knuthenborg udøver jus proponendi til dette Sognekald); fungerende Charge d'Affaires ved Hoffet i St. Petersborg, Legationssecret., Kjunker, Baron v. Plessen, R. af D., til Kammerherre; Lottoadministrator, Etatsraad Bondo, til Conferentsraad; Departementssecret og Contoirchef under Justitsministeriet, Cancellisecret Krieger, til virkelig Cancelliraad. Hs. Maj. har allern. tilladt Generalmajor, Kherre v. Oxholm at anlægge og bære de ham resp. af Keiseren af Rusland og Kongen af Sverrig tildeelte Decorationer som Ridder af St. Anna-Ordenens 1ste Classe og som Commandeur af Sværdordenen; Udenrigsministeren Grev Knuth at anlægge og bære de ham resp. af Kongen af Sverrig og Dronningen af Spanien tildeelte Decorationer som Storkors af Nordstjerneordenen og som Storkors af Carl den Tredies Orden; Kherre Grev Scheel Plessen at anlægge og bære den ham af Kongen af Sverrig tildeelte Decoration som Commandeur af Nordstjerneordenen. Hs. Maj. har skaa 1 Aug. d. A. at regne i Naade og med Pension entlediget Landfoged paa Jsland og Byfoged i Reikiavig, Kammerraad Gunsøgsen; endvidere har Hs. Maj. i Naade entlediget Raadmand i Haders lev C. A. Petersen og M. Mussmann.
Odense Adresse-Contoirs Efterretninger, 1848-07-08
Armeen. Under 28 Juni er T. J. C. Magius udnævnt til virkelig Cadet ved det Kongel. Landcadetcorps, under ds. er Capitain i 12te Linie Jnf. Bat., J. C. W. v. Krefting, meddeelt, paa Grund af Svagelighed, Afsked i Naade af Krigstjenesten med Pension; Overlægerne L. A. Berg, Justitsr. J.P. Jacobsen, R. af D., L. Clemmensen, H. C. M. Gottschalck, C. H. Baumann, Dr. med. A. F. Bremer, G. F. Eschricht, H. C. M. Hviding og F. H. Lindberg tillagte Rang med Capitainer af Armeen; dimitteret Premierlieuten. A. P. v. Sant aubain tillagt Capitains Characteer; den 3die er Major i den Kongel. Artilleribrigade, Kherre M. v. Lüttichau, R. af D., ansat som tjenstgjørende Major ved 1ste Artilleriregiment, og Capit. af 1ste Classe i Brigaden, C. U. C. v. Haxthausen, ansat som Chef for 1ste Artilleriregiments 6te Batteri.
Odense Adresse-Contoirs Efterretninger, 1848-07-08
Jnd- og udklarerede Skibe ved Odense Toldkammer, Jndgaaede, den 8 Juli, J. Rode af Odense, fra London, Skonnerten Mindet 1847, ballastet; J. Møller af Odense, fra Randers, Jagten Jda Henriette med Flyttegods. Udgaaede: den 7 Juli, S. Christensen af Odense, til Veile, Jagten Christine, ballastet; den 8de, P. K. Rasmussen af Marstal, til Engelland, Jagten Krøyers Minde med Byg; C. F. Andersen af Odense, til Kjøbenhavn, Jagten de fire Sødskende med Stykgods.
Odense Adresse-Contoirs Efterretninger, 1848-07-08
Kjøbenhavns Børs-Cours den 7 Juli 1818. Hamborg a vista 199 1/2 pCt. Bank-Disconto 5 pCt., ditto af Banco=Vexler 4 pCt. London 3 M. 8 Rbd. 90 s., ditto k. S. 9 Rbd. 2 s. 4 pCt. Kgl. Oblig. (uden Rente) 91 a 93 Rbd. Sedler. 3 pCt. engelsk danske Obligationer 68 1/4 a 68 3/4. Nationalbank-Actier 143 a 144 1/2 Rbd. r. Sølv. Roeskilde Jernbane-Actieregning 50 a 51 1/2 Spec. Prædikanterne paa 3die Søndag efter Trinitatis. J St. Knuds Kirke, til Høimesse (St. Knuds Sogn): Hr. Stiftsprovst Svitzer; til Aftensang (Frue Sogn): Hr. Provst Colding. - J St. Hans Kirke: Hr. Pastor Helweg.
Odense Adresse-Contoirs Efterretninger, 1848-07-08
AVERTISSEMENTS. Sørgeligst bekjendtgjøres for fraværende Familie og Venner, at min inderlig elskede Kone, Anna Cathrine Lumbye, født Jensen, er ikke meere; faa Øieblikke før min Hjemkomst igaar fra Stade blev hun mig ved Døden berøvet i sit 38te Aar. Ene staaer jeg nu tilbage med 5 smaae Børn; kun Tanken om maaskee snart Gjenforening formaaer at lindre min dybe Sorg. Odense den 8 Juli 1848. R. Lumby.
Odense Adresse-Contoirs Efterretninger, 1848-07-08
De mange af Odense ædle Jndvaanere, der med saamegen Godhed og Deeltagelse have antaget sig min syge og sørgende Familie i min Fraværelse, takkes paa det bjerteligste; tillige Dhrr. Justitsraad Jacobsen og Doctor Helweg for deres udviste Omhu. R. Lumby.
Odense Adresse-Contoirs Efterretninger, 1848-07-08
At den i Anledning af Anordningen af 22 f. M. angaaende extraordinair Udskrivning af Heste til Krigsbrug dens 8 8 sammentrædende Mynstringscommission vil afholde et Møde i Gribsvad Kroe Torsdagen den 13 d. M., Formiddag Kl. 9 hvor de for Assens Amtstuedistrikt samt Assens og Middelfart Kjøbstæder udredende Heste blive at fremstille og syne, bringes herved til Kundskab. Fyens Stiftamthuus den 8 Juli 1848. C. Bille Brahe, const.
Odense Adresse-Contoirs Efterretninger, 1848-07-08
At Kjøbmand Harald Wilhelm Jensen heri Byen under 3die ds. har overgivet sit Boe til Skifterettens Behandling som fallit, bekjendtgjøres herved. Svendborg Kjøbstads Skifteret den 4 Juli 1848. Chr. v. Jessen. Fyens Disconto Casse.
Odense Adresse-Contoirs Efterretninger, 1848-07-08
De Herrer Repræsentanter indbydes til et Møde som afholdes i Institutets Locale Mandagen den 17 Juli Efterm. Kl. 4, hvor Regnskabet for det nu forløbne Regnskabsaarvil blive fremlagt. Sehestedt Juel. p. T. Formand. Pavillomem Fions
Odense Adresse-Contoirs Efterretninger, 1848-07-08
Jmorgen (Søndag) Eftermiddag, hvis Veiret tillader det, Kl. 5211 Harmonimusik af H. Hausens Musikchor. Kl. 6 1/2 8 Kunstridning. Kl. 9. Linedands. Kl. 10 Dands paa Theatret af det Hoffmannske Selskab. Kl. 9-11 bliver Transparentet oplyst. - Entree 16 s. for Voxne, Børn 8 s. C. Bang.
Odense Adresse-Contoirs Efterretninger, 1848-07-08
Til de Brandlidte i Koldby paa Samsø er endvidere indkommet: fra Hans Christiansen i Gillestedhuset 1 Mk. 8 s., ved Hr. Stiftsprovst Svitzer fra Hr. Klokker Jensen 1 Rbd. 3 Mk. 8 s., som med de tidligere anmeldte 105 Rbd. 2 Mk. 8 s. udgjør 107 Rbd. 1 Mk. 8 s., hvorfor paa Vedkommendes Vegne kjærligst takkes. Odense den 8 Juli 1848. M. C. Hempel.
Odense Adresse-Contoirs Efterretninger, 1848-07-08
J næste Uge brændes Grønt ved Margaard, hvis Veirliget tillader det. Til Aalborg afgaaer Skipper K. R. Fischer midt i næste Uge med Gods og Passagerer. Man melder sig hos Mægler Maar og ved Bassinet.
Odense Adresse-Contoirs Efterretninger, 1848-07-08
En duelig Skytte, som har lært paa et Gods i Fyen under en duelig Skovrider, og herfor er i Besiddelse af godt Vidnesbyrd, søger Emploi enten strax eller til 1 Novbr. Reflecterende bedes at indlægge Billet paa Adressecontoiret mærket Emploi.
Odense Adresse-Contoirs Efterretninger, 1848-07-08
Paa et af Fyens større Apotheker er en Plads ledig for en Discipel enten strax eller til 1 Novbr. Adressecontoiret anviser.
Odense Adresse-Contoirs Efterretninger, 1848-07-08
For en øvet Kudsk er Plads ledig paa Aalykkegaard. Meierske.
Odense Adresse-Contoirs Efterretninger, 1848-07-08
Paa Klingstrup pr. Svendborg kan en Meierske, som til Fuldkommenhed forstaaer at give saavel Smør som Ost den holsteenske Behandling, faae en god Plads til 1 Novbr. 1848, naar Vedkommende kan forevise et godt Skudsmaal saave for Duelighed som Ærlighed og Troskab og en god moralsk Opførsel. Klingstrup den 6 Juli 1848. P. L. Maynz. 207 Rbd., Umyndiges Midler, kunne imod lovbefalet, Sikkerhed erholdes til Laans. Bjerge Aasum Herreders Contoir den 1 Juli 1818. Lüttichau. Hvis Nogen skulde være i Besiddelse af en god Blods hest og af Patriotisme vilde overlade den til Undertegnede, som førstkommende Torsdag igjen agter sig til Armeen, bedes samme inden fornævnte Tid mig behageligen tilstillet. Odense den 8 Juli 1848. N. Lumbye, Vagtmester.
Odense Adresse-Contoirs Efterretninger, 1848-07-08
Forskjellige Slags Kirsebær og store gule Hindbær er i Pundeviis at faae paa Marienlund.
Odense Adresse-Contoirs Efterretninger, 1848-07-08
Mode, Manufactur, Klæde- og Lærreds=Handel.
Odense Adresse-Contoirs Efterretninger, 1848-07-08
At mit Lager nu fuldstændig er bleven forsynet med de Artikler, som for en kort Tid har manglet, og hvorimellem findes nye Sirtser, Jaconetter, trykkede Shirtinger med mere, tillader jeg mig herved at underrette mine ærede Kunder og Venner om. Odense den 8 Juli 1848. V. Tychsen.
Odense Adresse-Contoirs Efterretninger, 1848-07-08
Schweitzerost faaes hos P. A. Møllmann, Odense Vestergade.
Odense Adresse-Contoirs Efterretninger, 1848-07-08
Sigtet Cochenille sælges til 22 Mk. pr. Pd. hos J. J. Stokkebye. Odense Nørregade No. 404.
Odense Adresse-Contoirs Efterretninger, 1848-07-08
Sengefjer og Duun, er endnu at erholde og sælges nye Fjer fri for Sand og Fugtighed til 7, 8, 9 og 10 Rbd. pr. Lpd., Duun 8 Mk. pr. Pd. De tages tilbage, naar de ei er efter Ønske. Urban Hansen, overfor Postcontoiret.
Odense Adresse-Contoirs Efterretninger, 1848-07-08
Nybrændt Faxöe Steenkalk faaes fra min Ovn i Kræmmermarken Tirsdagen den 11 Juli. P. Rasmussen.
Odense Adresse-Contoirs Efterretninger, 1848-07-08
Hos Skipper A. Andresen i Skibhusene anvises tilkjøbs 4 Stykker Egetræ a 8 1/2 Alen lange og 7 og 5 Tommer i U tjenlige til Huustømmer. J Odense er til næste October Flyttetid et complet Bryggerie og Brændeviinsbrænderie med tilhørende Beboelsesleilighed at erholde til Leie. Man henvender sig til Cancellieraad J. Andersen i Odense.
Odense Adresse-Contoirs Efterretninger, 1848-07-08
Stedet No. 60 paa Overgade i Odense, bestaaende af 2 Etager med Bagbygninger, kan erholdes tilkjøbs og tiltrædes til October Flyttetid d. A. J Mangel af Salg er Stedet at erholde til Leie. Kasserer Müller paa Fattiggaarden meddeler nærmere Underretning om Vilkaarene.
Odense Adresse-Contoirs Efterretninger, 1848-07-08
Extract-Stævning. Jfølge Kongelig allernaadigst Bevilling af 12 Mai d. A., indstævnes den eller de, som maatte være i Besiddelse af en af Selveierboelsmand Anders Larsen af Skaarupøer under Svendborg Amt i Fyen til Hans Simonsen Lund i Knuds bølle og Christen Hansen Drost i Biernemark paa Thorseng, den 18 December 1810 udstædt og i den i denne Tidende No. 167 for dette Aar indrykkede Stævning anførte Panteobligation for 880 Rbd. Sølv, at møde inden Sunds Gudme Herreders Ret, som holdes paa Svendborg Raadhuus den første Torsdag i November Maaned 1849 til sædvanlig Tingtid, for med fornævnte Panteobligation at fremkomme og dertil at bevise lovlig Adkomst, da Citanten i modsat Fald vil forvente og paastaae den ved Dom mortificeret til Udslettelse af Pantebogen.
Odense Adresse-Contoirs Efterretninger, 1848-07-08
Forelæggelse og Laugdag er ved Forordningen af 3 Juni 1796 afskaffet. Sunds Gudme Herreders Contoir i Svendborg den 3 Julii Bruun.
Odense Adresse-Contoirs Efterretninger, 1848-07-08
J Avertissementet om Auctionen den 19 Juli hos Kjøbmand S. Theill i Svendborg er anført, at samme holdes i Gaarden No. 365 istedetfor paa Raadstuen; hvilket herved berigtiges. Jdag er udkommet:
Odense Adresse-Contoirs Efterretninger, 1848-07-08
Bidrag til Tidshistorien. Et Ugeblad. e 28. Jndhold: Om det danske Folks ældgamle National grændse. - Den republikanske Opstand i Tydskland.
Odense Adresse-Contoirs Efterretninger, 1848-07-08
- Norsk Krigssang. Fyens Stiftsavis, redigeres af N. Seedorff,
Odense Adresse-Contoirs Efterretninger, 1848-07-08
udgives i Odense 8 a & Gange ugentlig. Trykt med Hurtigpresse.
Odense Adresse-Contoirs Efterretninger, 1848-07-10
Udlandet. Frankerig. J Paris bliver Alt anvendt for at tilbageføre Ordenen og at opretholde samme. Stemningen i Nationalforsamlingen og over hele Landet synes i denne Henseende een Man vil have en Ende paa Anarkiet, og Man er overbeviist om, at en kraftfuld Regjering vil vide at bringe Rolighed tilveie og vedligeholde samme. Hvad der under nærværende Omstændigheder har virket gunstigt paa Stemningen, er ogsaa det, at Finantserne prompte betale de forfaldne Renter, og at Banken har begyndt med at udbetale Dividenderne. Den 28 Juni holdt Chefen for den fuldbyrdende Magt, General Cavaignac. Revne over 30,000 Mand Nationalgarder fra Departementerne. Hos en af de fangne Jnsurgenter har Man fundet følgende skrevne Udkast til et Dekret: "Art. 1. Alle Borgere, der svare over 200 Fr. i Skatter, ere berøvede deres borgerlige og politiske Rettigheder i 10 Aar. 2. Al rørlig og urørlig Eiendom, der tilhører Borgere, som efter 1845 have beklædt offentlige Embeder, ligemeget hvilke, er konfiskeret. 3.
Odense Adresse-Contoirs Efterretninger, 1848-07-10
Frankerigs Forfatning er den af 1793. 4. Armeen er opløst." Endnu den 30te forfulgtes flere Jnsurgent skarer i Omegnen af Paris. Samme Dag holdtes Sørgegudstjeneste for de Faldne. Man har endnu ikke erfaret Navnene paa Opstandens Ophavsmænd. Nogle Fanger, som spurgtes om, hvorfor de havde kæmpet, svarede: "For den demokratiske og sociale Republik samt paa Spørgsmaalet om, hvad de forstode derved: "Arbeidernes Regjering. General Lamoriciere er ikke saaret. Blandt Folkerepræsentanterne udmærkede blandt mange Andre ogsaa Victor Hugo sig, som under Livsfare talte fra Barrikaderne til Jnsurgenterne. Jtalien, Østerrig synes at ville indrømme Lombardiets Forening med Piemont, mod at det beholder det venetianske Gebeet, men overalt i Jtalien er Man imod denne Koncession. J Toscana synes Man ikke at have viist stor Jnteresse for Valgene til Rigsforsamlingen, og Stemningen er især paa Landet saa loval, at Man flere Steder har villet vælge Storhertugen til Repræsentant.
Odense Adresse-Contoirs Efterretninger, 1848-07-10
Det romerske Pairskammer skildres som dødfødt. J Repræsentantkammeret er Alt hidtil gaaet temmelig roligt. Kun Prindsen af Canino holder uendelig mange larmende Taler. Hans Had til Konger, selv af hans egen Familie, skildres som meget heftigt. Urolighederne i Calabrien, blive stedse alvorligere. Sicilianerne ere i stort Antal gaaede over til Calabrien for at understøtte Oprørerne.
Odense Adresse-Contoirs Efterretninger, 1848-07-10
Tydskland. Et brutalt Overfald, som en Deel af Garnisonen i Ulm Natten til d. 28 Juni udførte paa en Forsamling, der drøftede Dannelsen af en demokratisk Forening, fremkaldte en frygtelig Bevægelse i Byen, dog lykkedes det Borgervæbningens fortsatte Anstrængelser at opretholde Roligheden i de af truende Arbeidergrupper opfyldte Gader. - J Nationalforsamlingen i Frankfurt afgaves d. 1ste Juli en Betænkning af den internationale Kommittee, som andrager paa, at Stridskræfterne ved Tydsklands østlige Grændse skulle forøges i et til de russiske svarende Antal; Anerkjendelsen af den franske Republik og Afsendelsen af en tydsk Gesandt til Paris var Noget, der fulgte af sig selv, men med Hensyn til Andragenderne om Of- og Defensiv=Alliancer skulde der gaaes over tilden motiverede Dagsorden. 96 Repræsentanter have udstedt en voldsom Protest mod den Maade, hvorpaa Spørgsmaalet og Centralmagten er afgjort. Deklage over Diktatur, over den tilkommende Keisermagt, over Rigs forstanderens Uansvarlighed over Centralmagtens Stilling til de enkelte Regjeringer; Middelalderen reiste sig atter, Folkesouveraineteten var banlyst, et Fyrstearistokrati skabt, Folket maatte reise sig, Forsamlinger overalt holdes, Man maatte modsætte sig og negte den folkefjendske Majoritet Lydighed, og opfordre venstre Side at træde ud af Forsamlingen, og Majoritetens Mandater maatte tages tilbage. Dette Manifest er udstedt af den provisoriske Bestyrelse for den demokratiske Kommittee i Frankfurt, hvori blandt Andre den bekjendte Ronge sidder.
Odense Adresse-Contoirs Efterretninger, 1848-07-10
Rusland. Den vossiske Tidende i Berlin lader under 23de Juni skrive fra Kønigsberg, at der har været en Opstand i St Petersborg, hvori et Par Hundrede Mennesker have mistet Livet og Regjeringen er gaaet at med Seiren.
Odense Adresse-Contoirs Efterretninger, 1848-07-10
Fædrelandet. Blandinger. J Løverdags passerede den svenske Eskadre forbi Kjøbenhavn nordpaa.
Odense Adresse-Contoirs Efterretninger, 1848-07-10
Jfald de af det afgaaede preussiske Ministerium, indledede Underhandlinger optages af det nuværende og Frankfurterne og Rigsforstanderen enten ikke spørge eller erklære sig tilfredse hermed og overlade det til Preussen at fuldføre Underhandlingen, saa vil formodentlig den i længere Tid bebudede Vaabenstilstand indtræde og Fjendtlighederne for længere Tid ophøre. Herom siges Man at vente Underretning til Malm i disse Dage. (Forl.)¬
Odense Adresse-Contoirs Efterretninger, 1848-07-10
J Vib. Av. berettes fra Veile af 5 Juli, Vor Armees Stilling er omtrent i en Linie fra Brandrup over Leirskov og videre mod Vest, med Hovedqvarteret i Viuf og Feldtvagter og Vedetter tildeels Syd for Kongeaaen, navnlig ved Kolding. De fjendtlige Feldt vagter staae omtrent i en Linie i Høide med Vonsild og Seest Skov (ikke By), saaledes at Vedetter og Patrouiller næsten uafbrudt kan observeres. Den 3ds., Aften Kl. 9, stødte tvende Patrouiller sammen omtrent 1000 Skridt Sød for Kolding, hvilket havde Tabet af een Dragonhest til Følge. Forøvrigt vides intet Meldeværdigt; kun tilføies, at igaar Middags Kl. 2 sporedes, at de slesvig-holsteenske Tropper afløstes fra Forposttjeneste af Hannoveranere. - En Mængde til Rendsborg, udskrevne Folk ankomme til Kolding.
Odense Adresse-Contoirs Efterretninger, 1848-07-10
Den 6de ankom til Hovedqvarteret Vius pr. Kolding Lieutn. Glahn af 1ste Jægerkorps og de 20 Danske, der af Wrangel vare blevne udvexlede istedetfor Lieutn. du Rossen og 20 tydske Krigsfanger. Som overkomplet har Wrangel ladet medfølge en Menig af 9de Bat. Peter Christensen Viborg, der var bleven amputeret og efter Operationen havde yttret det meest levende Ønske om at gjensee sit Fødehjem. J Slesvig havde Man forhaanet vore frigivne Landsmænd, da de droge derigjennem - Man vilde endog vælte Vognene, hvilket alene forhindredes ved hannoveranske Dragoners Mellemkomst - men i Flensborg, hvor de overnattede, vare de blevne overøste med Gaver og Velsignelser: Man fyldte Vognene, de kjørte paa, med Brød og Viin, tilraabte den overalt de bedste Ønsker, uddeelte Penge iblandt dem, og til Alt dette vare Preusserne rolige Vidner. Saa stor er den Magt, der ligger i Troskab mod Fædrelandet, at den ufrivillig aftvinger Agtelse og Beundring, om end ikke hos Landsforrædere, saa dog hos ærlige Fjender. (Forl.)
Odense Adresse-Contoirs Efterretninger, 1848-07-10
Sidste Numer af Hamb. Korr." indeholder en Korrespondance-Artikel fra Berlin, som, efter at have omtalt det nye Kabinets mislige Stilling, fremstiller Nødvendigheden af at faae Fred med Danmark, da Krigen kun har bragt Preusserne Tab." Denne Yttring finder ogsaa Bekræftelse i hertil ankomne Privatbreve, der fremstille det Omsving, der er skeet i Opinionen i Preussen, med Hensyn til den slesvig-holsteenske Sag, og overhovedet ansee den hele Krig fra Preussens Side som et stort Misgreb, der navnlig har bragt Kystbyerne høist smertelige Tab. (Flyst.)
Odense Adresse-Contoirs Efterretninger, 1848-07-10
Berl. Tid, meddeler tvende Beretninger om den Haardhed, hvormed de af Oprørerne arresterede Officerer, der ikke vilde bryde Pligt og Eed mod deres retmæssige Konge, ere blevne behandlede i Pløen og Segeberg, men fornemmelig paa det sidste Sted, hvor Borgermester Esmarch ret har beflittet sig paa at fremstille sig som en nedrig og slet Charakteer; vi skulle blot anføre, at han i samfulde 8 Uger ikke tillod Fangerne at komme ud af Stuen, ei engang ned i Gaarden. Derimod erholdt de god Bespiisning og vare derfor de 4 Borgere, der bespiste dem, taknemmelige, ligesom de ogsaa rose de ringere Borgere, der, naar de vare paa Vagt i Huset, omgikkes Fangerne paa en artig og velvillig Maade, da de indsaae og talte om deres Foresattes slette Opførsel. Fangernes Ophold i Segeberg varede fra den 9 April til den 20 Juni, da de pludselig om Natten transporteredes til Rendsborg. Man siger at Aarsagen til denne Forflyttelse var, at den saakaldte provisoriske Regjering var bleven underrettet om at 7–800 Huusmænd og Dagleiere fra flere Godser i Omegnen af Pløen havde i en Forsamling besluttet at befrie de fangne Officerer i Pløen og Segeberg, for under deres Anførsel at fordrive Godseierne og da at tilintetgjøre og plyndre Herregaardene. (Vi have i sidste Torsdagsaavis efter et Brev fra Hamborg berettet, at de fangne Officerer fra Pløen og Segeberg senere ere ankomne til Altona.)